MALEE คาดกำไร Q2/60 หดตัวแรง แนะขายหั่นเป้าเหลือ 44 บ.
MALEE คาดกำไร Q2/60 หดตัวแรง โบรกฯแนะขายหั่นเป้าเหลือ 44 บ.
29 มิ.ย. 2560

บล.ฟินันเซีย ไซรัส ระบุในบทวิเคราะห์วันนี้(29 มิ.ย.)ว่า บริษัท มาลีกรุ๊ป จำกัด (มหาชน) หรือ MALEE คาดกำไรสุทธิ ไตรมาส 2/60 หดตัวแรง -29% เทียบไตรมาสก่อนหน้า และ -41%ช่วงเดียวกันของปีก่อนจากการชะลอตัวของรายได้ในประเทศ (ปัญหากำลังซื้อ) และส่งออก (ปรับปรุงระบบตรวจสอบคุณภาพสินค้าครั้งใหญ่ ส่งผลกระทบรายได้ขายน้ำมะพร้าว) ซึ่งนำไปสู่การหดตัวลงของอัตรากำไร
ปรับประมาณการกำไรสุทธิปีนี้ลง 25% เป็น -2.5% ช่วงเดียวกันของปีก่อนจากเดิมคาด +29% ช่วงเดียวกันของปีก่อนโดยยังมีความกังวลต่อการฟื้นตัวของยอดขายในประเทศและผลกระทบของภาษีค่าความหวาน ปรับลดราคาเป้าหมายเป็น 44 บาท จากเดิม 57.5 บาท ปรับลดคำแนะนำเป็นขาย
 